บาทเปิด 32.86/88 แนวโน้มแข็งค่า
เงินบาทเปิด 32.86/88 แนวโน้มแข็งค่าหลังมีแรงเทขายดอลล์
8 ม.ค. 2558

เงินบาทเปิด 32.86/88 แนวโน้มแข็งค่าหลังมีแรงเทขายดอลล์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.86/88 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 32.90/92 บาท/ดอลลาร์
วันนี้เงินบาทมีแนวโน้มแข็งค่า เนื่องจากยังมีการเทขายดอลลาร์จากต่างประเทศ รวมทั้งฝั่งผู้ส่งออกเอง โดยช่วงนี้ต้องจับตาการประกาศตัวเลขเศรษฐกิจที่สำคัญของสหรัฐในวันนี้และพรุ่งนี้ ทั้งจำนวนผู้ขอรับสวัสดิการการว่างงานรายสัปดาห์ และตัวเลขการจ้างงานนอกภาคเกษตรในเดือนธ.ค. ซึ่งตลาดคาดการณ์ว่าตัวเลขจะออกมาดี
 "แนวโน้มเงินบาทวันนี้น่าจะแข็งค่า เพราะมีแรงเทขายดอลลาร์จากต่างชาติ รวมทั้งฝั่ง exporter" นักบริหารเงินระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 32.82-32.95 บาท/ดอลลาร์